stanford-oval/wikipedia huggingface dataset:
BESM
Besm-6

BESM-6 oli Neuvostoliiton ensimmäinen supertietokone. Tietokone oli transistoripohjainen. Se valmistui vuonna 1966. Tuotanto alkoi vuonna 1968 ja tuotanto jatkui 20 vuotta. Besm-6 käytettiin Neuvostoliitossa eri laskenta- ja valvontatehtävissä. Vuoden 1975 Apollo-Sojuz lennon parametrit laskettiin  BESM-6 perustuvalla järjestelmällä 1 minuutissa. Sama laskelma Yhdysvaltain puolella kesti 30 minuuttia. Elbrus-supertietokone oli seuraava Lebedevin instituutin valmistama tietokone vuonna 1980.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:BESM
BESM-6
Käännös suomeksi
Fiorenzo Magni

Fiorenzo Magni
Fiorenzo Magni (7. joulukuuta 1920 – 19. lokakuuta 2012) oli italialainen maantiepyöräilijä. Hän voitti Italian ympäriajon vuosina 1948, 1951 ja 1955 sekä Flanderin ympäriajon vuosina 1949, 1950 ja 1951.
Magni voitti vuoden 1955 Italian ympäriajon vain 13 sekunnin erolla Fausto Coppiin. Vuoden 1948 kilpailussa Coppi oli keskeyttänyt vastalauseena sille, että Magni oli saanut ulkopuolisilta työntöapua kovimmissa nousuissa.
Firas al-Buraikan

Firas al-Buraikan (s. 14. toukokuuta 2000) on saudiarabialainen jalkapalloilija, pelipaikaltaan hyökkääjä. Hän aloitti kotimaan pääsarjauransa al-Nassrin joukkueessa, jossa hän voitti liigamestaruuden vuonna 2019. Hän siirtyi heinäkuussa 2021 al-Fatehiin.
Saudi-Arabian maajoukkueessa al-Buraikan pelasi ensimmäisen kerran lokakuussa 2019. Hän on ennen vuoden 2022 MM-kilpailuja pelannut 27 maaottelua ja tehnyt niissä kuusi maalia, joista kolme MM-karsintaotteluissa. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa, jossa Saudi-Arabia voitti turnauksen ennakkosuosikeihin kuuluneen Argentiinan maalein 2–1, ja syötti joukkueensa 1–1-tasoitusmaalin.
Femme Fatale Tour

Femme Fatale Tour oli yhdysvaltalaisen poplaulaja Britney Spearsin kuudes kiertue, joka alkoi Yhdysvalloissa 16. kesäkuuta 2011. Kiertue ylsi myös Eurooppaan, Aasiaan ja Etelä-Amerikkaan. Suomessa Spears esiintyi 14. lokakuuta 2011 Helsingin Hartwall Areenalla. Shown teemana olivat eri aikojen naiset: femme fatalet. Kappaleina kuultiin suurimmaksi osaksi Femme Fatale -albumin kappaleita, sekä Spearsin hittejä edellisiltä levyiltä.
Elokuussa 2011 Spears kertoi, että Toronton konsertti kuvataan EPIX-televisiokanavalle sekä DVD:lle. Se on Spearsin ensimmäinen televisioon kuvattu konsertti sitten The Onyx Hotel Tourin vuonna 2004. Konsertti kuvattiin sekä 2D:nä että 3D:nä, ja se esitettiin EPIX-televisiokanavalla marraskuussa 2011. Suomessa konsertti sai televisioensi-iltansa 8. huhtikuuta 2012.
Britney Spears esittää konsertin ensimmäistä kappaletta Hold It Against Me.
Britney Spears esittää kappaletta 3.
Britney Spears esittää kappaletta "How I Roll".
Britney Spears esittää kappaletta Gimme More.
Britney Spears esittää kappaletta Don’t Let Me Be the Last to Know istuen keinussa.
Britney Spears esittää kappaletta Toxic.
Britney Spears esittää konsertin viimeistä kappaletta Till the World Ends.
Kappaleet

Hold It Against Me
Up N' Down
3
Piece of Me
Big Fat Bass
How I Roll
Lace and Leather
If U Seek Amy
Gimme More
Drop Dead Beautiful
Boys (The Co-Ed Remix)
Don’t Let Me Be the Last to Know
…Baby One More Time / S&M (Remix)
Trouble For Me
I’m a Slave 4 U
I Wanna Go
Womanizer
Toxic
Till the World Ends
Lämmittelijät

Yhdysvalloissa:
Nicki Minaj (Pohjois-Amerikka) (valikoidut päivät)
Jessie and the Toy Boys (Pohjois-Amerikka) (valikoidut päivät)
Nervo (Pohjois-Amerikka) (valikoidut päivät)
DJ Pauly D (Pohjois-Amerikka) (valikoidut päivät)
Joe Jonas (Eurooppa) (valikoidut päivät)
Destinee & Paris (Pohjois-Amerikka, Eurooppa) (valikoidut päivät)
Aiheesta muualla

Kuvia tai muita tiedostoja aiheesta Femme Fatale Tour Wikimedia Commonsissa
Aston Martin One-77

| Aston Martin One-77 |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Aston Martin
Valmistusvuodet:  2009–2012
Tuotantomäärä:  77
Korimalli:  2 ovinen coupé
Luokka:  S-segmentti
Tekniset tiedot
Teho:  560 Kw
Vääntö:  750 Nm
Vaihteisto:  6-vaihteinen
Mitat
Massa:  1 630 kg
Aston Martin One-77 on kaksiovinen coupé, jota valmisti Aston Martin. Auto esiteltiin ensimmäisen kerran vuoden 2008 Paris Motor Show’ssa. Autoja valmistettiin vain 77 kappaletta. Autossa on 7,3l V12 -moottori, joka antaa 750Hv. Auto maksoi 1 338 000 euroa.
Yksityiskohdat

Ennen auton julkistusta Paris Motor Show’ssa useita tietoja autosta oli vuotanut julkisuuteen. Auton teknisiä tietoja ei kuitenkaan julkistettu ennen vuoden 2009 Geneva Motor Show’ta.
One-77:ssa on kokonaan hiilikuituinen runko, käsin valmistettu alumiininen kori ja 7.3l V12 -moottori, joka tuottaa 750 Hv, 560 Kw.
Auton huippunopeuden sanottiin olevan 320 km/h, mutta todellisuudessa se oli 354 km/h.[lähde? ] Auto kiihtyy nollasta sadan kilometrin tuntinopeuteen noin 3,5 sekunnissa.
Huomionosoitukset

Aston Martin One-77 on saanut lukuisia kansainvälisesti arvostettuja muotoilun palkintoja.[lähde? ]
Aiheesta muualla

Kuvia tai muita tiedostoja aiheesta Aston Martin One-77 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Behind the Sun (elokuva)

| Behind the Sun> Abril despedacado |
| --- | --- |

Ohjaaja:  Walter Salles
Käsikirjoittaja:  Walter Salles Karim Aïnouz Sérgio Machado Daniela Thomas Ismail Kadare João Moreira Salles
Tuottaja:  Arthur Cohn
Kuvaaja:  Walter Carvalho
Pääosat:   Rodrigo Santoro  José Dumont  Rita Assemany  Othon Bastos  Wagner Moura  Vinícius de Oliveira  Ravi Ramos Lacerda  Luiz Carlos Vasconcelos 
Valmistustiedot
Valmistusmaa:  Brasilia, Ranska, Sveitsi
Levittäjä:  Walt Disney Studios Motion Pictures Netflix
Ensi-ilta:  2001
Kesto:  92 min
Alkuperäiskieli:  portugali
Aiheesta muualla
IMDb 
Elonet
AllMovie
Infobox OKNimi-testi OK: 
Behind the Sun (Abril despedaçado) on vuonna 2001 ensi-iltansa saanut Walter Sallesin ohjaama brasilialainen elokuva, joka perustuu albanialaisen Ismail Kadaren romaaniin Särkynyt huhtikuu. Kirja kertoo albanialaisesta kunniakulttuurista, ja elokuvassa tapahtumat on siirretty Koillis-Brasiliaan.
Aiheesta muualla

Arvio elokuvasta Film-o-holic-sivustolla
Forever (Kissin kappale)

| ”Forever” Kiss |
| --- | --- | --- |

Singlen tiedot
 Albumilta: Hot in the Shade (1989)
 B-puoli: ”The Street Giveth and the Street Taketh Away”
 Äänitetty : Vuonna 1989 The Fortress-studiolla Hollywoodissa
 Julkaistu:  5. tammikuuta 1990
 Formaatti: 7" vinyylilevy C-kasetti CD
 Tekijä(t): Paul Stanley Michael Bolton
 Tuottaja(t): Paul Stanley Gene Simmons
 Tyylilaji: Hard rock balladi
 Kesto: 03.52
 Levy-yhtiö: Mercury Records
Listasijoitukset
  8.  18.  65.
Kissin muut singlet
| ”Hide Your Heart” 1989 | ”Forever” 1990 | ”Rise to It” 1990 |
Forever on yhdysvaltalaisen hard rock-yhtye Kissin kappale ja singlejulkaisu. Se on seitsemäs raita yhtyeen vuonna 1989 ilmestyneellä studioalbumilla Hot in the Shade, ja kappaleen ovat säveltäneet Kissin rytmikitaristi ja laulaja Paul Stanley sekä laulaja-lauluntekijä Michael Bolton.
”Foreverista” muodostui Kissin suurin hitti yli kymmeneen vuoteen. Kappale nousi Billboardin singlelistalla Yhdysvalloissa kahdeksannelle sijalle, minkä johdosta siitä tuli yhtyeen ensimmäinen Top 20-listasijoitukseen Yhdysvalloissa yltänyt kappale sitten vuoden 1979, jolloin ”I Was Made for Lovin’ You” nousi samaisella listalla sijalle 11. ”Forever” on toistaiseksi yhtyeen viimeinen kahdenkymmenen parhaan kappaleen joukkoon Billboardin listalla noussut julkaisu. Billboardin varsinaisen singlelistan ohella ”Forever” nousi sijalle 17 Billboardin Hot Mainstream Rock Tracks-kategoriassa. Billboardin listoilla ”Foreveria” paremmin on menestynyt ainoastaan yhtyeen alkuperäisen rumpalin Peter Crissin tulkitsema balladi ”Beth”, joka nousi seitsemännelle sijalle vuonna 1976. Kappeesta kuvattiin myös musiikkivideo, joka nousi valtavan suosituksi Music Televisionilla. Kappaleen video valtasi kärkipaikan Music Televisionin toivotuimpien musiikkivideoiden listalla useita kertoja perättäin. Musiikkivideolla nähdään yhtyeen jäsenet - Paul Stanley, basisti-laulaja Gene Simmons, soolokitaristi Bruce Kulick ja rumpali Eric Carr - esittämässä kappaletta suuressa, tyhjässä huoneessa. Vaikka Simmons esiintyy kappaleen videolla, todellisuudessa albumille päätyneessä lopullisessa versiossa kappaleen bassoraidan soittaa Bruce Kulick.
”Foreverin” niittämästä suosiosta huolimatta Hot in the Shadesta tuli Kissin ensimmäinen albumi sitten vuoden 1982 Creatures of the Nightin, joka ei saavuttanut platinalevymyyntiä.
Kappaleen esiintyminen Kissin diskografiassa

"Forever" löytyy seuraavilta albumeilta;
Hot in the Shade (1989)
Alive III (1993, livealbumi)
The Box Set (2001, kokoelmaboksi)
The Very Best of Kiss (2002, kokoelma-albumi)
Kiss Symphony: Alive IV (2003, livealbumi)
The Best of Kiss: The Millennium Collection, Vol. 2 (2004, kokoelma-albumi)
Playlist Plus (2008, kokoelma-albumi)
Jigoku-Retsuden – New Recordings Best (2008, vain Japanissa julkaistu albumi joka sisältää kappaleen uudelleennauhoitetun version)
Kokoonpano

Paul Stanley – akustinen kitara, laulu
Gene Simmons – taustalaulu
Bruce Kulick – bassokitara, akustinen kitara, taustalaulu
Eric Carr – rummut, taustalaulu
Arnim Zola

| Arnim Zola |
| --- | --- |
 Arnim Zola, Marvel-universumin yksi nerokkaimmista geeniteknologeista
Luoja(t):  Jack Kirby
Kustantamo:  Marvel
Ensiesiintyminen:  Captain America #208
Henkilötiedot
Oikea nimi:  Arnim Zola
Status:  Aktiivinen
Ryhmäsidokset:  Punakallo, Hydra
Edelliset ryhmäsidokset:  NSDAP
Henkilöllisyydet:  Biofanaatikko
Voimat:  Erittäin älykäs, nero. Telepatia, jolla kontrolloida ESP-laatikon kautta geneettisiä luomuksiaan. Kyborgiruumis.
Arnim Zola on Marvel-kustantamon luoma superroisto, nerokas geeni-insinööri. Hahmon ensiesiintyminen tapahtui Captain America -lehden numerossa 208. Arnim Zolan loi Jack Kirby.
Historia

Arnim Zola oli sveitsiläinen biokemisti, joka aloitti kokeilunsa geenikartoilla 1920-luvulla. Aiemmin hän oli löytänyt kotilinnastaan muinaisia pergamentteja, jotka oli sinne tuonut hänen ristiretkeläisesi-isänsä. Pergamentit olivat deviaanien kirjoittamia ja sisälsivät kehittynyttä tietoa geeniteknologiasta.
Ratkottuaan deviaanien kielen salat, Zola ryhtyi kokeilemaan pergamenteista saamien tietojen avulla geenien muokkausta. Hän onnistuikin luomaan elämää tyhjästä. Pian hän siirtyi yhä vaativampiin elämänmuotoihin ja loi lukuisia hirviömäisiä olentoja. Näin Zola oli ihmiskunnan ensimmäinen geeniteknikko ja hän aloitti työnsä jopa vuosikymmen ennen Suurta Kehittäjää.
Zolan ensimmäisten luomusten joukossa oli aivoaaltojen kopioimislaite, jolla toisen ihmisen ajatukset, muistot ja persoonallisuus saatiin siirrettyä toisiin aivoihin. Saatuaan keksintönsä valmiiksi, Zola meni tapaamaan Adolf Hitleriä, toivoen natsien rahoittavan hänen toimintaansa.
Hitler oli hyvin kiinnostunut Zolan työstä ja antoi tiedemiehen kopioida omat aivokuvionsa. Myöhemmin Hitlerin kuollessa bunkkeriinsa, hänen aivokuvionsa kyettiin siirtämään klooniaivoihin Zolan laboratoriossa – näin syntyi pelottava Vihanlietsoja, joka aiheutti tulevaisuudessa vielä paljon päänvaivaa Ihmenelosille ja Nick Furylle. Zola käytti laitetta myös itseensä.
Zola oli syntyjään heikkorakenteinen ja pienikokoinen mies, ja rakensi sen vuoksi itselleen voimakkaamman ruumiin geneettisesti. Käyttäen luomaansa aivoaaltojen kopioimislaitetta, Zola siirsi tajuntansa kyborgiruumiin klooniaivoihin jotka sijaitsivat paremman suojan vuoksi uuden ruumiin rintakehässä.
Koska kaikki hänen luomuksensa ovat syntyneet hänen omasta geneettisestä materiaalistaan, hän kykenee ohjailemaan niitä mentaalisesti.
Myöhemmin Zola kloonasi lukuisia uusia kehoja Hitlerin aivoille ja auttoi näin diktaattoria selviämään vuosikymmeniä fyysisen kuolemansa jälkeen.
Zolan nerokkuudesta kiinnostui kuitenkin myös pelätty natsirikollinen Punakallo, jonka suojeluksessa Zola kehitteli yhä huikeampia luomuksia salaisessa linnassaan. Vuosikymmenten maanalaisen toiminnan jälkeen Zola tapasi kuitenkin Kapteeni Amerikan. Zola kaappasi Kapteenin linnoitukseensa Sveitsiin aikomuksenaan antaa Kapteeni Amerikan kasvot Hitlerin käyttöön.
Kapteeni kuitenkin pakeni ja myöhemmin Zola auttoi Punakalloa luomaan Kosmista Kuutiota. Punakallon ja Zolan tiet erkanivat myöhemmin. Nykyään taisteltuaan useita supersankareita vastaan, Zola jatkaa väsymätöntä uurastustaan geneettisten kokeidensa parissa. Hän on muun muassa luonut geneettisiä klooneja kauan sitten kuolleista superroistoista ja usuttanut olennot taistelemaan Deadpoolia vastaan.
Voimat ja varusteet

Arnim Zolan suurin voima on hänen nerokas mielensä. Hän on yksi maapallon johtavista klooni- ja geeniteknologeista. Hän kykenee luomaan kloonikopioita ihmisistä tai luomaan hirviöitä toteuttamaan hänen tahtonsa. Zola on sijoittanut kuolevaiset aivonsa rakentamaansa robottikehoon, jonka rinnassa sijaitsee näyttö, josta Zolan kasvot näkyvät katsojalle. Kyborgikehossa ei ole lainkaan päätä, vaan harteilla lepää ESP-laatikko.
Zola on myös telepaatikko, mutta tämä kyky rajoittuu vain hänen luomuksiinsa. Vaikka useimmilla Zolan luomuksista on alkeellinen äly, Zola voi ohittaa luomuksiensa tahdon niin halutessaan. Hänen päässään sijaitseva, kirurgisesti Zolan hermostoon liitetty ESP-laatikko vahvistaa telepatiaa vielä entisestään. ESP-laatikko muuntaa Zolan aivoaallot sähköisiksi signaaleiksi, jotka käskyttävät luomuksia tavallisilla radiotaajuuksilla. Mikäli Zola kytkeytyy erityiseen vahvistimeen, nousevat hänen aivoaaltonsa niin voimakkaiksi, että Zola kykenee kontrolloimaan jopa epäorgaanista materiaalia telekineettisesti. Luonnollista orgaanista elämää Zola ei kykene kontrolloimaan.
Ultimate Arnim Zola

Ultimate Marvel -linjan Arnim Zola on myös natsibiokemisti, jonka tehtävä oli rakentaa Hitlerille superihmisten armeija. Hänen onnistuikin luoda hirviömäinen Seigsoldat, jonka ruumis Kapteeni Amerikka vastaan käydyn taistelun jälkeen kaatui tiedemiehen päälle ruhjoen tämän hengiltä.
Zola ei kuitenkaan kuollut ja hänen nerokkaat aivoaaltonsa pelastettiin. Myöhemmin Zola loi itselleen yli kymmenmetrisen kehon, jonka rinnasta hänen kasvonsa heijastuivat hologrammimuodossa. Kapteeni Amerikka ja Haukka saivat kuitenkin Zolan ja tämän ruumiin tuhottua.
Muissa medioissa > Elokuvat

Zola esiintyi sivuhahmona televisioelokuvassa Nick Fury: Agent of S.H.I.E.L.D.. Elokuvassa Zola oli vanhempi Hydran kemisti jonka vastuulla elokuvassa maailmaa uhkaavan tappavan viruksen luominen oli. Zolaa elokuvassa esitti Peter Haworth.
Muissa medioissa > Marvel Cinematic Universe

Marvel Studiosin tuottamassa elokuvasarjassa Marvel Cinematic Universe Arnim Zolaa näyttelee Toby Jones.
Elokuvassa Captain America: The First Avenger Zola oli Hydran tiedemies, joka auttoi Punakalloa hyödyntämään Tesseraktin voimaa. Kun Steve Rogers sai hänet kiinni, eversti Chester Phillips pakotti Zolan paljastamaan Punakallon tukikohdan sijainnin.
Elokuvan jatko-osassa Captain America: The Return of the First Avenger paljastui, että käyttämällä hyväksi värväämistään S.H.I.E.L.D.:iin Operaatio Paperclipin kautta, Zola oli luonut uuden Hydran, joka vähitellen valtasi koko järjestön. Hän oli myös aiemmin tehnyt henkilökohtaisia kokeita James ”Bucky” Barnesille ja valvoi nuoren miehen muuttamista Talvisotilaaksi. Parantumattoman sairauden johdosta Zola siirsi vuonna 1972 tietoisuutensa supertietokoneeseen S.H.I.E.L.D.:n salaiseen laitokseen New Jerseyssä. Siellä Zola suunnitteli S.H.I.E.L.D.:n/Hydran ”Näkemys-projektin” tarkoituksenaan selvittää ja ottaa kohteiksi kaikki Hydran ihanteille vaaraksi olevat henkilöt. Zola paljastaa tämän kaiken Rogersille ja Natasha Romanoffille, kun he löytävät supertietokoneen. Sitten hän uhraa itsensä yrittääkseen tappaa nämä liittolaistensa ampumalla ohjuksella. Zolan tietoisuuden säilyttäneen supertietokoneen tuho oli kuitenkin merkityksetön, sillä Rogers liittolaisineen pysäyttää Näkemys-projektin ja paljastavat Hydran soluttautumisen S.H.I.E.L.D.:iin.
Vuosien aikana Arnim Zolan värikästä haarniskaa on sarjakuvissa muotoiltu tummanpuhuvammaksi ja synkemmäksi.
Artan alue

| Artan alue région d’Arta |
| --- | --- |
 Alueen rannikkoa.
 Artan alue Djiboutin kartalla.
Hallinto:  
 – hallinnollinen keskus:  Arta
Pinta-ala:  1 800 km²
Väkiluku (2014):  46 600
Artan alue (ransk. région d’Arta) on hallintoalue Djiboutin eteläosassa. Sen hallinnollinen keskus on Artan kaupunki. Alueen pinta-ala on 1 800 neliökilometriä. Asukasluku oli arviolta 46 600 henkeä vuonna 2014.
Maantiede

Artan alue käsittää 8 prosenttia Djiboutin pinta-alasta. Se rajoittuu kaakossa Ali Sabiehin, lännessä Dikhilin ja pohjoisessa Tadjourahin alueisiin sekä koillisessa Djiboutin kaupunkiin ja Somaliaan.
Hallinnollinen jako ja asutus

Vuonna 2002 perustettu alue käsittää Artan prefektuurin sekä Damerjogin ja PK50-Kartan aliprefektuurit. Alueella on vaaleilla valittava itsehallintoelin.
Alueella asuu 5,2 prosenttia Djiboutin väestöstä. Kaupunkiväestön osuus on 31,3 ja nomadien 41,9 prosenttia.
Liikenne, talous ja palvelut

Alueen kautta kulkevat Djiboutista Etiopiaan, Somaliaan ja maan pohjoisosaan johtavat maantiet. Paikallisia elinkeinoja ovat maanviljely, karjanhoito, kalastus, palvelut ja pienimuotoinen kaupankäynti. Damerjogissa on Yhdysvaltojen sotilastukikohta, ja sinne suunnitellaan uutta teollisuusaluetta. Palveluihin kuuluvat alakoulut, keskikoulu, hotelli- ja ravintolakoulu, sairaala ja kaksi terveysasemaa. Artassa on sähkö- ja vesijohtoverkot.
Matkailu

Artan matkailuvaltteja ovat kaupungin miellyttävä ilmasto ja korkeatasoinen rakennuskanta, hiekkaranta ja sukellusmahdollisuudet. Matkailu alueelle on vähäistä.
Bernhard Ernst von Bülow

Bernhard Ernst von Bülow.
Bernhard Ernst von Bülow (2. elokuuta 1815 – 20. lokakuuta 1879) oli vanhaan saksalaiseen von Bülow -sukuun kuulunut tanskalais-saksalainen diplomaatti.
Von Bülow oli maineikkaan preussilaisen diplomaatin Heinrich von Bülowin veljenpoika. Hän opiskeli saksalaisissa yliopistoissa ja palveli sen jälkeen Tanskan valtion diplomaattina. Hullun vuoden 1848 aikana von Bülow irtisanoutui tehtävästään ja toimi Holsteinin Tanskasta irrottamisen puolesta. Välirikko ei kuitenkaan ollut pysyvä, vaan vuosina 1851–1862 von Bülow toimi Tanskan lähettiläänä Saksan valtiopäivillä. 1850- ja 1860-luvuilla hän osallistui Tanskan valtuuttamana useisiin neuvotteluprosesseihin, kuten tuloksettomaan Holsteinin itsenäisyysprosessiin 1863. Hän kieltäytyi kuitenkin ministerinpaikasta Carl Christian Hallin johtamassa Tanskan hallituksessa 1857.
Holsteinia koskevien neuvottelujen epäonnistuminen johti toiseen Saksan–Tanskan sotaan 1864. Tällöin von Bülow suositteli maan hallitukselle Britannian välitystarjouksen hyväksymistä. Kun suositusta ei noudatettu, von Bülow erosi tehtävästään ja siirtyi Mecklenburgin suuriruhtinaskunnan palvelukseen.
Bernhard Ernst von Bülowin poikia olivat Saksan valtakunnankansleriksi noussut Bernhard von Bülow ja  saksalainen ensimmäisen maailmansodan kenraalimajuri Karl Ulrich von Bülow.
Käännös suomeksi
Forests of Witchery

| Forests of Witchery Thy Serpent |
| --- | --- | --- |

Studioalbumin tiedot
 Äänitetty : Tico-Tico Studio, Kemi
 Julkaistu: 30. syyskuuta 1996
 Tyylilaji: dark metal, melodinen black metal
 Kesto: 48.19
 Levy-yhtiö: Spinefarm
Thy Serpentin muut julkaisut
| Into Everlasting Fire 1995 | Forests of Witchery 1996 | Lords of Twilight 1997 |
Forests of Witchery on Thy Serpentin debyyttialbumi.
Kappaleet

Kaikki kappaleet säveltänyt Thy Serpent.
Flowers of Witchery Abloom – 6.13
Of Darkness and Light – 4.55
A Traveller of Unknown Plains – 9.43
Only Dust Moves... – 7.12
Like a Funereal Veil of Melancholy – 11.28
Wine From Tears – 8.48
Kokoonpano

Sami Tenetz – kitarat
Luopio – basso, koskettimet, laulu
Azhemin – koskettimet, laulu
Agathon – rummut
Aiheesta muualla

Forests of Witchery Discogsissa. (englanniksi)
Albumi Forests of Witchery Encyclopaedia Metallum -sivustolla (englanniksi)
Thy Serpent
| Azhemin • Sami Tenetz • Tomi Ullgrén • Teemu LaitinenAlexi Laiho • Somnium • Börje • Pekka • Agathon Frosteus • Luopio |
| --- | --- |
Studioalbumit:  Forests of Witchery • Lords of Twilight • Christcrusher
EP:t:  Death
Split-albumit:  The Carpenter
Demot:  Frozen Memory • Into Everlasting Fire
Aston Martin V12 Vanquish

| Aston Martin V12 Vanquish |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Aston Martin
Valmistusvuodet:  2001–2007
Korimalli:  2-ovinen coupé
Luokka:  S-segmentti
Muotoilija:  Ian Callum
Edeltäjä:  Aston Martin Virage/Vantage
Seuraaja:  Aston Martin DBS V12
Tekniset tiedot
Iskutilavuus:  5,9L V12
Teho:  343 kW/460 hv (Vanquish) 388 kW/520 hv (Vanquish S)
Vääntö:  542 Nm (Vanquish) 577 Nm (Vanquish S)
Vetotapa:  takaveto
Mitat
Massa:  1 835 kg
Pituus:  4 666 mm
Leveys:  1 923 mm
Korkeus:  1 318 mm
Aston Martin V12 Vanquish on Ian Callumin muotoilema ja Aston Martinin tuottama V12-moottorilla varustettu urheiluauto. Vuodesta 2001 aina tuotannon lopettamiseen 2007 asti auto oli Aston Martinin tuotannon lippulaiva. Autossa on kuusiportainen sekventaalivaihteisto.
Suorituskyky > Vanquish

Huippunopeus: n. 306 km/h
Kiihtyvyys 0-100 km/h: 4,9 s
Suorituskyky > Vanquish S

Huippunopeus: > 321 km/h
Kiihtyvyys 0-100 km/h: 4,8 s
Aiheesta muualla

Kuvia tai muita tiedostoja aiheesta Aston Martin V12 Vanquish Wikimedia Commonsissa
Aston Martin V12 Vanquish S
Floyd (rockmuusikko)

Floyd (aiemmin Floyd Superstar, oik. Tero Isohanni; 1962 Helsinki – 1. toukokuuta 2006 Helsinki) oli suomalainen rockmuusikko. Laulaja, kitaristi ja lauluntekijä Floyd muistetaan erityisesti johtamastaan The Nights of Iguana -yhtyeestä.
Floydin ensimmäinen julkisuutta saanut yhtye oli vuonna 1983 perustettu ja suhteellisen lyhytikäiseksi jäänyt glamrock-yhtye The Pin Ups. Sen jälkeen Floyd perusti The Nights of Iguanan yhdessä basisti Delayn, kitaristi Puka Oinosen ja rumpali ”Sika” Kukkosen kanssa. Yhtyeen molemmat albumit valittiin 1986 ja 1987 Rumba-lehden vuoden levyiksi. The Nights of Iguana hajosi sisäisiin erimielisyyksiin Los Angelesissa yrittäessään läpimurtoa Yhdysvaltain markkinoilla.
Myöhemmin Floyd teki harvakseltaan soolokeikkoja ja perusti vuonna 2002 kuolemaansa saakka toimineen The Wave -yhtyeen.
Lähde

Rumba 09/2006
Aiheesta muualla

Axa Sorjanen: Tero Isohanni HS.fi Muistot. Helsingin Sanomat. Viitattu 7.8.2013.
Balin kieli

| Bali |
| --- | --- |
 Balinkielistä tekstiä kirjoitettuna balilaisin aakkosin
Oma nimi:  ᬪᬵᬱᬩᬮᬶ Basä Bali
Tiedot
Alue:   Indonesia
Virallinen kieli:  -
Puhujia:  3 300 000
Sija:  ei sadan suurimman joukossa
Kirjaimisto:  latinalaiset aakkoset balilaiset aakkoset
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
Kielikoodit
ISO 639-2:  ban
ISO 639-3:  ban
 Ohje 
Bali (omakielinen nimi: Basä Bali) on kieli, jota puhutaan pääasiassa Balin saarella Indonesiassa. Sitä puhuu äidinkielenään noin 3 300 000 ihmistä. Sillä on hieman puhujia myös Jaavalla ja Lombokissa. Bali on austronesialainen kieli ja läheistä sukua sumbawalle ja sasakille. Balin kieli jaetaan kolmeen päämurteeseen: alankobaliin, ylänköbaliin ja nusa penida -murteeseen..
Perinteisesti balilla on ollut kolme eri rekisteriä riippuen siitä, kuinka formaalia kieltä puhuja joutuu missäkin tilanteessa käyttämään: ketah (tuttavallinen), media (virallinen) ja singgih (yleiskielinen).
Balia voidaan kirjoittaa joko latinalaisin tai balilaisin aakkosin.
Videö balin kieli